
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, 24 ביוני 2020

ב' בתמוז תש"ף
מכרז היקפים משתנים מס' 5/6.2020 : מתן שירותי השגחה על נבחנים בבחינות הבגרות והסמכה לטכנאים והנדסאים

הבהרה 2
סיכום תשובות לשאלות שהגיעו עד לתאריך 15.6.2020
1. כללי

1. נוסח ערבות הבנקאית/ערבות חברת הביטוח חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


7. אם המציע יתקל בשאלה בעלת חשיבות, במהלך הכנת הצעתו, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

9. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	
	כללי
	נודה להבהרת המשרד לפער המשמעותי בין, מספר המנות המוערך בכל אזור/ מספר המשגיחים הנדרש ליום בחינה במתמטיקה ו/או באנגלית/ מספר שעות מוערך לכל תפקיד, המפורסם במסמכי מכרז מספר 5/6.2020 לבין הכמויות שצוינו במכרז מס' 16/5.2019 אשר בוטל על ידי המשרד?
	מכרז 16/5.2019 כפי שמצוין בשאלה בוטל.

נבדקו הכמויות, ההיקפים והתחשיבים השונים שנית. הכמויות המצוינות במכרז זה, הם אלו שתקפות ועל בסיסן בוצעו התחשיבים השונים.

	2. 
	
	כללי
	נבקש להתייחס באופן כללי למצבים שמשבשים את הפעילות כתוצאה מכוח עליון כגון קורונה , מצבי חירום בהם לחברות נגרמים נזקים ועלויות כבדות. 
	המשרד אינו נותן מענים לאירועים שאין לו שליטה עליהם. 
המדינה, כריבון, נותנת את המענה לאירועים מסוג זה
ראה בנוסף  תשובה לשאלה 62
	

	3. 
	1.6.4
חוברת המכרז
	3
	לאור העובדה שמציע יוכל לזכות אך ורק באזור אחד, מבקשים להציג אותם בעלי תפקידים בכל אחד מהאזורים .
	המציע יוכל להציג את  אותם בעלי תפקידים. בכל אחד מהאזורים

	4. 
	1.6.1
	3
	למען הזהירות מבוקש להבהיר כי המציע נדרש להציג חוברת אחת ובה שלושת האזורים ולא חוברת נפרדת לכל איזור. 
	 נדרש להגיש חוברת אחת לכל 3 האזורים

	5. 
	3.13
	6
	נראה כי נפלה טעות במסמכי המכרז וכוונת המשרד הינה: " יום העסקת עובד".
	הכוונה היא ליום העסקת עובד, מחצית השעה לפני השיבוץ וכלה בשיבוץ עד סיום ההשגחה כאשר התשלום לזכיין נעשה על פי המנות ולעובד, על פי שעות העבודה בפועל

	6. 
	3.19
	7
	נבקש הבהרתכם כי מנה משמעותה קבוצת מחברות של שאלון אחד ותחושב לפי טופס 9502.
	מנה תחשב לקבוצת מחברות שנערכות בכיתה, בהחלט שייתכנו מצבים בה באותה כיתה יבחנו התלמידים במספר שאלונים שונים שיחולקו למספר טופסי 9502 ובכל זאת, תחושב מנה אחת.

	7. 
	4.1.2
	8
	נבקש הבהרה לגבי " באולמות ביישובים שישכרו על ידו לצורך ביצוע בחינות".במכרז האחרון ובמכרזים קודמים הקבלן לא נדרש לשכור אולמות לצורך ביצוע בחינות , נא מחקו את הסעיף הנ"ל, לחילופין יש לתת לכך ביטוי בהצעת המחיר שאינה מתייחסת לכך.
	הדרישה מבוטלת.

	8. 
	4.4.4
חוברת המכרז
	9
	"...ההשגחה על בחינות אלה אינה מבוצעת במסגרת מכרז זה" השאלה- כיום חלק מבחינות אלה מבוצעות על ידי חברות ההשגחה, במהלך יום שלם בסבבי השגחה, האם ההנחיה רלוונטית
	סעיף זה בא להבהיר שמתקיימות בחינות בגרות בהן לא מתבצעת השגחה, כגון, הגנה על פרויקטים, בחינות מעשיות וכיו"ב. 


	9. 
	4.6.2
	10
	האם ההתחברות ל"מערכת ההשגחה" לצורך צפייה בנתוני ההשגחה מותנית בתשלום?
	לא נדרש כל תשלום

	10. 
	4.6.4
	10
	נבקש לדעת כמה נציגים הקבלן הזוכה יידרש להעמיד לטובת סעיף זה, האם לכל בית ספר נדרש נציג שונה?
	לא נדרש בהכרח נציג אחד  לכל בי"ס וקיימת אפשרות להעמיד נציג ליותר מבית ספר אחד. יחד עם זאת, המציע צריך לקחת בחשבון את הדרישה כפי שהיא מופיעה בסעיף זה ולחשב כמה נציגים לטעמו יידרש להעמיד, על מנת לקיים את הדרישה.

	11. 
	4.6.6
	10
	נודה לקבלת מספר בתי הספר ה"אדומים" בכל אזור.
	נכון לימים אלו יש כ – 80 בתיה"ס אדומים בכל הארץ. נתון זה משתנה משנה לשנה. בחודש נובמבר – דצמבר, מסווגים בתי הספר לצבעים השונים וחברות ההשגחה מקבלת מיד את המידע באשר לסיווגם של בתי הספר שנמצאים תחת אחריותם

	12. 
	4.6.1
	10
	מה משמעות "מערכת ההשגחות" מבחינת החברה המפעילה? האם נדרשים אישורים או עלויות כלשהם לשימוש בה ?
	בתיה"ס מזינים במערכות שמעמיד המשרד את דרישותיהם להבחנות, אגף הבחינות מעביר לקבלנים את דרישת בתיה"ס וכפועל יוצא הנגזרות הנדרשות להשגחה מכמות הנבחנים. במילים אחרות לדוגמא אם בית ספר דורש ש- 200 תלמידים יבחנו בבחינה מסוימת, אגף הבחינות יעביר אל הקבלנים באמצעות המערכת את הדרישה הנ"ל שמתורגמת למספר המשגיחים הנדרשים לכמות כזו של נבחנים על פי מפתח של מספר התלמידים בכיתה. במקרה זה לדוגמה ידרשו כ – 15 משגיחים לערך כולל משגיחים תורניים. אין עלויות שימוש

	13. 
	4.7
	11
	עבור ההדרכה העובד מקבל שכר. האם הספק יכול לחייב את משרד החינוך בגין השעות הנ"ל ?
	המשרד ישלם בגין הדרכה בגין הדרכה בהתאם לאמור במכרז

	14. 
	4.6.7
	11
	נא הבהרתכם, באיזו תצורה (תוכנה) נדרש הקבלן להגיש דו"חות למשרד?
	אקסל, עפ"י פרמטרים שיוגדרו על ידי יחידת הבקרה של האגף.

	15. 
	מסמכי המכרז
	11.4
	נבקש לבטל את הסעיף. הקבלן אינו קובע באילו אתרים ( מחוצה למוסדות החינוך ) יתנהלו הבחינות . הקבלן אינו אמור לוודא כי למפעילי האתר יש ביטוחים . תפקיד זה הינו באחריות החברה החיצונית כמוגדר בסעיף 4.6.6 במסמכי המכרז
	הבקשה נדחית. הכל על פי מלל החדש מאז כניסתו של אישור הביטוח האחיד לתוקף

	16. 
	4.7.11
	12
	לאור המצב במערכת החינוך בתקופת הקורונה ולאור התקנות וההגבלות השונות שחלו על האוכלוסייה בתקופה זו, נודה לאישור המשרד  כי ניתן יהיה לקיים ההדרכות לבעלי התפקידים השונים המפורטים בסעיף זה באמצעות תוכנות ייעודיות להעברת הדרכות/הרצאות מרחוק כדוגמת: זום, גוגל מיט, וובקס. חלוקת החוברות וכל הציוד הנלווה הנדרש לקיום ההדרכות יחולקו בסניפי הקבלן.
	במידה והמצב ימשך ישקול המשרד בחיוב, בכפוף לפניה לקבלת אישור מראש, את הבקשה. אנחנו מייחסים חשיבות גבוהה להדרכה ולאופן בה היא מתבצעת ועל כן, אישור, ככל שינתן, יהיה לאחר שהמשרד השתכנע שאין ברירה אחרת ואיכות ההדרכה לא תפגע

	17. 
	4.7.11
	12
	נודה להבהרתכם, כיצד ישופה הקבלן בגין תשלום נסיעות לאתר בו יתקיימו ההדרכות לכל בעלי התפקידים השונים המפורטים בסעיף זה.
	על הקבלן לקחת בחשבון בהצעתו נסיעות אלו

	18. 
	מסמכי המכרז
	12.7
	נבקש להוסיף כי התמורה תהיה צמודה גם לעליות בשכר המינימום, במידה ויהיו כאלו.
	ההצמדה נשארת ללא שינוי

	19. 
	4.8.7
	15
	מניסיון עבר תהליך קבלת אישורי משטרה לפי חוק למניעת העסקת עברייני מין הינו תהליך בירוקרטי המקשה לעיתים קרובות על המשך תהליך הגיוס, על מנת לייעל את התהליך נבקש כי הקבלן יעביר רשימות מועמדים למשרד והמשרד יבצע את הבדיקה מול המשטרה. בנוסף, יש לשמור על רלוונטיות האישורים בתדירות יומית, מהיכרות עם המשרד ידוע לנו כי למשרד קיימת מערכת שיכולה להתריע בזמן אמת בגין ביטול אישורי משטרה עבור כל מועמד, נבקש לאשר שימוש במערכת זו.

	המשרד מייחס חשיבות רבה לעובדה כי תלמידים לא יהיו חשופים לעברייני מין. המשרד אינו מעסיק את עובדי ההשגחה ומכאן שאין זה מתפקידו. זו אחריות ישירה של המעסיק.

	20. 
	4.10.1 ד
	15
	בסעיף זה רשום כי המשרד רשאי להעביר את פרטי העובד לקבלנים אחרים שעימם עובד המשרד, בהתאם לכך נבקש להבהיר כי במידה ויבחר קבלן חדש במסגרת המכרז להפעיל את אחד האזורים, המשרד יעביר לקבלן החדש את רשימת מאגר המשגיחים הרלוונטיים לאותו אזור.
	המשרד יעביר רק את רשימת המשגיחים הפסולים מלשמש כמשגיחים במכרז זה.

	21. 
	4.10, ד'
חוברת המכרז
	16
	מבקשים להעביר פרטים של עובדים שנפסלו בלבד, קרי מבקשים לקשור סעיף זה לסעיף ג'
	ראה תשובה לשאלה 20

	22. 
	4.9.3
חוברת המכרז
	16
	"ביישובים בהם קיימים לכל היותר 2 בתי ספר תיכוניים (שאינם בתי ספר אזוריים) על הקבלן להעסיק משגיחים מיישובים אחרים בלבד"

מבקשים לקבל את רשימת הישובים בהם מתקיים תנאי זה
	שמות היישובים קיימים בנספחים שצורפו . ככל שיהיה עדכון ברשימה האגף יעביר רשימה מעודכנת של מוסדות החינוך בישובים השונים

	23. 
	4.10.6
חוברת המכרז
	17
	"על מנת לשמור על תקנות הגנת הפרטיות העברת הרשימה תתבצע באמצעות מערך הכספות הדיגיטליות של משרד החינוך."

מה המשמעות של דרישה זו?
	כל המידע אשר מועבר יהיה מאובטח באופן דיגיטלי, המשרד יפתח כספת דיגיטלית מאובטחת שם יעברו הנתונים בין המשרד לבין הספק.

	24. 
	4.12
	18
	על מנת למנוע מצבים כגון:

1. משגיח שהגיע באיחור

2. חוסר במשגיח בחדר הבחינה

הקבלן נדרש להעמיד מערך גיבויים עם זמינות מידית לכל בית ספר ביום הבחינה, נבקש להבין האם קיים מנגנון שיפוי בגין תשלום לגיבויים אלו?
	התשובה היא לא, על הקבלן להיות ערוך לתת השגחה מלאה, ללא חוסר של שום משגיח. על הקבלן להיערך  להכין גיבוים על מנת לעמוד במשימה ובכל מקרה זה יהיה על חשבונו. הזכיין גם רשאי שלא להעמיד מערך גיבויים . עליו לקחת בחשבון שבמקרה של חוסר / איחור, יושט עליו פיצוי מוסכם, כמתחייב במסגרת מכרז זה.

	25. 
	4.12
	18
	· בבתי ספר אדומים ומרב"חים נדרשים המשגיחים להתייצב 45 דקות לפני תחילת הבחינה.
· נבקש את הבהרת המשרד כיצד תחושב המנה במקרים אלו?
	יש לשנות המשגיחים נדרשים להתייצב  חצי שעה לפני הבחינה 

	26. 
	4.12.8
חוברת המכרז
	19
	בהתייחס לסעיף זה , כיצד מחושב תשלום למשגיח אקסטרני במרב"ח?

	בדיוק כפי שמחושב התשלום למשגיח אינטרני.

	27. 
	4.12.5
	19
	· בסעיף 4.12.5 מצוין כי כל משגיח יצויד במדבקת ברקוד אישית הכוללת את מספר ת.ז. של המשגיח. 
· בכדי לשמור על פרטיותם של המשגיחים וכן על ביטחונם במקרים של עבירה על טוהר הבחינות, נבקש כי על גבי המדבקה יופיע קוד פנימי במקום מספר הזהות של המשגיח. 
	הבקשה נדחית. אין צורך בשמות אך מספר תעודת הזהות היא גם לצורך בקרה של המשרד.

	28. 
	4.13.1 א'
חוברת המכרז
	20
	"עד 20 נבחנים – באחריות רכז הבחינות."- האם הכוונה לרכז בחינות של בית הספר או לרכז מטעם חברת ההשגחה? במידה והאחריות היא של חברת ההשגחה יש לבצע התאמה למפתחות הנדרשים לתפקיד משגיח תורן 
	באחריות רכז הבחינות של בית הספר.

	29. 
	4.13.1 סעיף ב'
	20
	· כידוע משגיח לקויות העוסק בשעתוק, נדרש להשגיח בפועל על התלמידים בזמן הבחינה ולאחר מכן להעתיק את מחברות הבחינה מחדש, מלאכה הדורשת זמן רב.
· נבקש ששעות השעתוק (שהן לעיתים שעתיים וגם יותר) יחויבו לפי שעות בפועל.
	הבקשה נדחית. נכון להיום התאמה של  השעתוק הועברה לביצוע באמצעות המחשב. במקרים בהם יש צורך במשגיח משעתק ישולם בנוסף לפי שעות.

	30. 
	4.13.1 א
	20
	בוצע שינוי מהותי של כמות המשגיחים התורנים לעומת הדרישות בפועל ולעומת המכרז הקודם, 

חשוב לציין שפיזור הכיתות במרחב ביה"ס או בקומות החלפת משגיחים במידת הצורך תותיר את המסדרון ריק.

שינוי המקטין את כמות המשגיחים התורנים בכ-66% ויותר, מאחר וקיימת דרישה אמיתית לכמות גדולה יותר של משגיחים תורנים עקב גודלם הפיזי של בתי הספר והמרחק בין הכיתות ,קיים חשש כבד כי צמצום המשגיחים יפגע בטוהר הבחינות ובאיכות ההשגחה, ואינה עולה בקנה אחד עם עלייה בקנסות מצד אחד וצמצום המשגיחים מצד שני,
 להלן הדרישות במכרז הקודם,

להלן הדרישות במכרז החדש,

נבקש להחזיר את המפתח לכמות התורנים כפי שנדרש במכרז הקודם.


	הבקשה נדחית. 

	31. 
	4.13.1 ב
	20
	שעתוק – אין התייחסות לזמן השעתוק האפשרי שיכול להיערך הרבה מעבר לזמן המוגדר במכרז, בהתאם לכך יש לעדכן את זמן כל מנה במקרה הנ"ל ובמקביל לעדכן את התמורה בגינה. 

לדוגמא בשאלון של שעתיים שהוערך על ידכם בשלוש שעות עבודה, אך בפועל התקיימה בחינה ושעתוק באורך של 4 שעות, יבוצע חיוב בגין שעה נוספת.

	ראה תשובה 29

	32. 
	4.13.1 סעיף ה
	22
	נסיעות הנאמן הפנימי במידה ונוסע למרבד

מי אמור לשלם וע"פ איזה מפתח.

נאמן פנימי – לפי נהלי משרד החינוך לבתי הספר המצ"ב, נדרש מהחברה המשגיחה לשלם לנאמן הפנימי בעוד שהדבר לא מתומחר במכרז. נא להוסיף במכרז תשלום נסיעות לנאמן בית ספרי וחיוב בגינם.

	נאמן פנימי, אמור להביא את הבחינות לתחנת הקליטה, ושכרו הוא עפ"י מה שנקבע בטבלאות. התשלום של הנאמן הפנימי כולל את תמחור הנסיעות.

	33. 
	4.13.1.ו'
	23
	נודה להבהרתכם האם אחד המשגיחים יכול לשמש כנאמן חיצוני ביום הבחינה?

	התשובה היא לא. אין כפל תשלומים מעבר לכך, לנאמן החיצוני תפקיד ספציפי שהוא נדרש לבצע.

	34. 
	4.13.1 סעיף ו' - 3
	23
	· ישנם מצבים רבים בהם תחנת הקליטה ממוקמת מחוץ לעיר בה נמצא בית הספר. לעיתים מדובר בנסיעה שעולה על חצי שעה. לדוגמא: נאמן חיצוני מבי"ס בדימונה שנדרש לנסוע לתחנת קליטה בבאר שבע. או נאמן חיצוני שנדרש לנסוע מאפרת לתחנת הקליטה בירושלים. 
· נבקש כי במקרים בהם זמן הנסיעה עולה על חצי שעה, ישולם לספק בעבור זמן הנסיעה של הנאמן החיצוני מתחנת הקליטה חזרה לעיר בה ממוקם בי"ס. זאת, משום שבמקרים כאלה לא מתקיימת ההנחה שבבסיס התחשיבים שלכם, לפיה משך החזרה של הנאמן מתחנת הקליטה לביתו, דומה לזמן הנסיעה של הנאמן מבית הספר לביתו.
	הבקשה נדחית, הנושא מתקזז עם נסיעות קצרות לתחנות קרובות לביה"ס. הנושא נלקח בחשבון בחוות הדעת של רוה"ח 

	35. 
	4.13.3
חוברת המכרז
	24
	“המשרד יהיה רשאי לדרוש את פסילתו להמשיך לשמש כמשגיח או כבעל תפקיד אחר בהשגחה. עדותו של בקר המשרד תהיה סופית ולא ניתן יהיה לערער עליה”  מבקשים שפסילת המועמד תהיה בכפוף להליך שימוע
	על הקבלן לפעול לפי כל דין וככל שיש חובה עליו לערוך שימוע. אם זאת יובהר, שהמשרד לא יאפשר לאותו המשגיח לבצע את עבדותו בהשגחה.

	36. 
	4.13.3
	24
	משגיח החשוד שפגע בטוהר הבחינות ונחשד ע"י בקר,

מצוין, שלא ניתן לערער על מסקנות הבקר, אנו מבקשים אפשרות לערער על מסקנות הבקר במצבים שאינם ברורים וכן נבקש גורם נוסף מלבד הבקר ו/או לפחות שני גורמים שיעידו על המקרה.
	הבקשה נדחית, יחד עם זאת במקרה בו להערכת החברה נעשה למשגיח עוול משווע יהיה ניתן לפנות למנהל אגף הבחינות בכתב, עד החלטתו תושהה עבודתו של המשגיח.

	37. 
	4.14
	25
	האם הפרויקטים המיוחדים המתוארים בסעיף כלולים בהיקפים המפורטים בסעיף 4.18 עמ' 27? נודה לקבלת היקפים: מס' ימי בחינות, כוח אדם נדרש לתפעול פרויקטים אלו וכו' .בנוסף נבקש להבין כיצד מחושבת התמורה למפעיל עבור תפעול הפרויקטים המיוחדים?
	הפעלת הפרוייקטים המיוחדים מסתכמת במספר ימים בודדים במהלך המועד או השנה והיא לפי שעות בפועל של המשגיח.

	38. 
	4.16
	26
	נודה להבהרתכם, האם תעריף הנסיעות המצוין בסעיף זה הוא לתפקיד נאמן חיצוני לצורך העברת הבחינות למרכזי הקליטה בלבד?
	התשובה היא כן

	39. 
	4.15
	26
	· במסגרת הסעיף נכתב כי המשרד לא ישלם תוספת כלשהי עבור בתי ספר מרוחקים בהם נדרשת ניידות באמצעות הסעות. 

· מכיוון שבאזורים "בעייתיים" (עם בתי ספר רבים מרוחקים עם גישה מוגבלת) מערך ההסעות מהווה עלות משמעותית, אנו מבקשים שהתמורה בגין הסעות אלו תחויב  בנפרד מתמחור בעלי התפקידים.
· למשל, באזור הדרום ובאזור הצפון קיים מגזר ערבי נרחב המתאפיין במגורים בפריפריות מרוחקות ובפיזור של ישובים קטנים. בשל כך נדרש הספק להציב בישובים אלו משגיחים מישובים אחרים, דבר שמחייב שימוש נרחב בהסעות ונגרמות עלויות נסיעה גבוהות.
· 
	הבקשה נדחית, על הקבלן לעשות את סך חישוביו לפני ההצעה שהוא מגיש ובהסתמך על הנתונים לשקול את צעדיו. מערך הנסיעות למקומות אלו מגולם בתשלומים במכרז זה.

	40. 
	4.16.1
	26
	מדוע קיימת התייחסות רק לכיוון נסיעה אחד בתעריף המשולם לנאמן החיצוני? מדובר בנסיעות לצורכי עבודה ושימוש ברכב פרטי לצורך החזר הוצאות , קיימים מקרים רבים שאתר המסירה מרחיק את העובד מביתו וגורם לו לנסיעות עודפות רק לצורך מסירת המחברות, נבקש כי ישולמו 60 ₪ לכל כיוון. כמו כן מאחר ונדרש לחזור הביתה מאתר המסירה ולא לבית הספר, ברוב המקרים מדובר בנסיעה עם שני רכבים במקביל למסור את המחברות.
	הנושא נבדק על ידי רואה חשבון חיצוני ונמצא כי זה המקום היחיד בו רכבו משמש לצרכי העבודה. אם לא היה צורך בכך הוא יכול היה להשתמש בתחבורה ציבורית ולשוב לביתו בתום יום העבודה.

	41. 
	4.18.1
	27
	נודה להבהרתכם, האם תתכן  האפשרות למתן תוספת זמן למעלה מחצי שעה? במידה וכן, כיצד ישולם לקבלן בגין מקרים אלו?
	תוספת הזמן מגולמת במנות השונות, כן בהחלט ייתכנו מקרים כאלה, אך כולם גולמו בתשלומים עבור המנות ועל כן הם מתקזזים עם המקרים בהם בפועל לא ניתנה תוספת זמן בבחינה, או עם המקרים שבהם הבחינה הסתיימה מוקדם משנקבע.

מעבר לכך, לא מדובר בתוספת זמן של חצי שעה, אלא של 25% מהזמן הרשמי של הבחינה

	42. 
	4.17.2
חוברת המכרז
	27
	"ככל שהקבלן הוכיח כי וידא למול  ביה"ס שאכן הבחינה תתקיים." 

מה המשמעות המעשית של בקשה זו?

האם עדכון בחינה הנשלח על ידי מערכת הודעות מטה מהווה הוכחה מספקת לביטול או שינוי דרישה להשגחה?
	על הקבלן לוודא יום לפני הבחינה אל מול רכז הבחינות של ביה"ס  אם היא מתקיימת אם לאו, במידה ולא עשה זאת, המשרד לא יישא בהוצאות. יהיה עליו להוכיח במקרים בהם הוא דורש תשלום על בחינה שלא התקיימה ובכל זאת המשגיחים הגיעו.

	43. 
	4.17.2
	27
	· עפ"י סעיף זה, עבור משגיח שהגיע לבחינה ולבסוף לא היה צורך בשירותיו, יקבל הספק תשלום של שעתיים בגין ביטול הזמן. 
נבקש הבהרתכם מה הדין לגבי משגיחים בפריפריות שהגיעו לבי"ס עם הסעות ולבסוף לא נדרשו מאחר ותלמידים לא הגיעו לבחינה. הרי משגיחים אלו לא יכולים לחזור לביתם עד תום הבחינה.
	התשלום הנו שעתיים בלבד, שכן אין המשרד מתייחס למקום מגוריו של המשגיח במקרה זה. המשרד אינו דורש החזרים על מקרים בהם המשגיח מתגורר קרוב לביה"ס. המקרים האמורים מתקזזים זה עם זה. 

	44. 
	4.17.2
	27
	מדוע משולם לפי תעריף הדרכות בזמן שלא התקיימה בחינה, כאשר הפגיעה בעובד היא כפולה : תשלום מעט שעות עבודה ותשלום בתעריף נמוך שלא כפי שנקבע איתו בהסכם העסקה, דבר החושף את החברה לתביעות עובדים וכן תביעות יצוגיות.

	משום שזה תשלום פיצוי, אין שום סיבה לשלם בתעריף גבוה על עבודה שלא נעשתה. המשרד ישלם לזכיין על פי מה שצוין בחוברת המכרז. ברור שהכללים לפי המכרז ידועים ומאפשרים את ההיערכות מראש. 



	45. 
	4.17.2
	27
	תשלום שעתיים לעובד אינו פותר מצבים בהם קיימים מספר שאלונים באותו יום, בהם נדרש להשאיר את המשגיחים בהמתנה לשאלון הבא בו יתכן ויגיעו תלמידים להיבחן, מה קורה במקרה הנ"ל? האם בזמן המתנה לשאלון הבא המשגיחים ימתינו בבית הספר ללא קבלת שכר ?
	במקרים בהם יש ביטול בתוך יום הבחינה, המשרד ישלם שעתיים לכל מנה, בערך שעתי של משגיח לפי שעה. ראה טבלת החישובים שצורפה לחוו"ד.

	46. 
	4.17.2
	27
	תשלום שכר בתעריף נמוך מהתעריף שסוכם עם העובד (תעריף הדרכה להבדיל מתעריף עבודה לפי התפקידים השונים), 

נבקש כפיצוי על ביטול בחינה ,תשלום תעריף בהתאם להגדרת התפקידים שהוזמנו, עבור כל בעל תפקיד שהגיע .

	47. 
	4.18.2
חוברת המכרז

	28
	משגיח תורן משולם בהתאם לתעריף שעתי על פי שעות השגחה שבוצעו בפועל ולכן אינו רלוונטי לסעיף המנות, יש להוריד תפקיד זה מהגדרת המנה
	המדובר בטעות סופר, המכרז מתוקן כך שבעל התפקיד של משגיח תורן לא יכלל במנה.

	48. 
	4.18.2 + 4.18.3
	28
	· בפירוט המנות בסעיף זה נרשם כי באזור המרכז ובאזור הצפון, מספר המנות ושעות בעלי התפקידים זהה לחלוטין. נתון זה אינו סביר.
· נבקש כי המשרד יבדוק את עצמו שוב ויתאים את התנאים לנתוני האמת.
	הנושא נבדק, אלו המספרים שנמצאו מבדיקתנו בשנים האחרונות בכל הקשור לימי ושעות השגחה.

	49. 
	4.18.2
	28
	· למען הזהירות מבוקש להבהיר חד משמעית כי "מנה" משמעה תשלום עבור בעל תפקיד אחד . בפרט, בטבלאות צריך להחליף "ו/או" ב"או".
	מנה מייחסת לכיתה נבחנת לפי משך השאלון והגדרות בטבלאות המנות. ישנם מקרים בהם באותה כיתה יהיו שני משגיחים והמשרד ישלם עבור שתי מנות.

	50. 
	4.18.2
	28
	כידוע, ישנם שאלונים שאורכם 4 שעות (מועדי אביב). נבקש להוסיף מנה המגלמת היקף זה.
	במועד אביב  משך השאלונים הינו 4 שעות, כאשר ישולם בהתאם למנה הארוכה ביותר.

יש לציין, שהיקף ההיבחנות במועד זה מהווה פחות מאחוז מכלל הבחינות בשנה.

	51. 
	4.18.2
	28
	האם יינתנו אישורים נקודתיים עבור תוספות זמן משמעותיות? מניסיוננו תוספת זמן יכולות להיות משמעותיות הרבה מעבר ל-25%, לדוגמא בכל הקשור במשגיח לקויות וזמני שיעתוקים (שיכולים להיות גם שעתיים ויותר). 

נבקש כי בכל הארכת זמן, שאינה תלויה בחברת ההשגחה ואשר חורגת מ-50% מזמן הבחינה, תחושב הבחינה לפי סטטוס המנה העוקבת (למשל, במקום שהבחינה תחושב לפי 2.5 שעות היא תחושב לפי 3 שעות).
	מקרים אלו מגולמים בתשלומים הנאותים במכרז זה ומקוזזים עם המקרים הרבים בהם לא מתבצעת בפועל תוספת זמן כלל. הבקשה נדחית על הסף.

	52. 
	4.18.2
	28
	· ישנם מצבים בהם שאלונים התעכבו מסיבות שאינן תלויות בחברת ההשגחה (שיגור מאוחר, צילום שאלונים שנמשך מעבר לזמן המצופה, בעיות טכניות, בעיות הקשורות לבחינות המתוקשבות וכו').
· לפעמים מדובר באיחור של שעה ויותר, כך שמדובר בחריגות המגדילות את מסגרת זמן הבחינה (בלי קשר ל-25% שמיועדים לתוספות הזמן ולא לעיכובים בהתחלת הבחינה, וממילא הדבר יוצר גם חריגה הרבה מעבר ל- 25%).
· כיצד יחושב התשלום לספק במקרה זה? האם לכל הפחות ישולם לפי המנה העוקבת?

	53. 
	4.18.2 ג' 
	29
	· סך כמות השעות לאזור הדרום נמוכה באופן משמעותית מהשעות במרכז וצפון.
· עלויות התפעול במהותן הינן עלויות קבועות (שכר מנהל פרויקט, שכר מנהל הדרכה, שכר רכזי תפעול, שכר חשבי שכר, שכ"ד וכו') שאינן תלויות בכמות השעות והמנות.

· לאור כך לא סביר שעלות התפעול תחושב כאחוז מסך השעות והמנות

· האחוז (12%) שנקבע אינו מכסה את עלויות התפעול.

· נבקש לתקצב את עלויות התפעול כך שיהיו זהות לכל האזורים. לאור כך, נבקש להעלות את מחיר המנות עבור אזור דרום.
	הנושא נבדק על ידי המשרד וכן נבחן על ידי רואה חשבון מומחה, ועל כן הבקשה נדחית.

	54. 
	4.18.3 ב'

חוברת המכרז
	30
	עבור מספר שעות מוערך לבעל תפקיד "משגיח לבחינות אחרת" , נבקש לדעת מהו כולל ולאיזה מקרי השגחה מתייחס?
	מדובר על ימים ספורים כגון בחינה של התאוריה בו היא נערכת בפלטפורמה שונה לגמרי בו משגיח אחד בתפקיד סדרן ומשגיח נוסף בכיתה. כמות השעות במקרים אלו יכולה להגיע ל 15,000 שעות בשנה. 

	55. 
	4.18.3 ב'

חוברת המכרז
	30
	בהתייחס ל"מספר שעות מוערך לבעל תפקיד" המופיע בטבלה, נראה כי הערכת השעות גבוהה, בהשוואה לנתונים בפועל ,  נא התייחסותכם.

	סה"כ השעות שהוצג זה התבסס על סמך ניסיונו של האגף והתשלומים ששולמו בעבר עבור בעלי התפקידים השונים במערך ההשגחה.

	56. 
	4.18.3 סעיף ג'
	30
	· מעיון בסעיף עולה כי קיימת טעות במספר שעות הנאמן הפנימי באזור הדרום.
· בשנת 2019 שעות נאמן פנימי עמדו על כ-  20,000 שעות בפועל ולא על מעל ל-40,000 כפי שנרשם בסעיף זה. 
· לסוגיה זו יש השפעה מכרעת על התעריף ולכן  נבקש לתקן נתון זה.
	אין כל טעות כמות השעות נשארת ללא שינוי.

	57. 
	4.18.4
	30
	· כידוע, יום בחינה כולל מספר שאלונים בהם (בין שאלון לשאלון) קיימת הפסקה בה המשגיח נמצא בבית הספר (בין סיום בחינה לתחילת הבחינה הבאה). כיום המשרד משלם זמן המתנה זה.
· מבדיקה שערכנו, נמצא כי במקרים רבים מדובר על שעה וחצי או שעתיים של המתנה, פרק זמן אשר עולה על משך המנה (כולל חצי שעה ו-25%), ואף על פי כן הוא לא נלקח בחשבון בחישוב המנות. 
· נבקש כי במקרים אלו, יחויב המשרד בגין שעות אלו.

	58. 
	5.7 
חוברת המכרז
	31
	הדרישה היא למנהל מערך הדרכה שיעבוד בפרויקט במשך כ4 חודשים מפוצלים בשנה. אי לכך מבקשים להעסיק בפרויקט פרילנסר לתקופה זו או לחילופין לקחת מנהל הדרכה המשמש כמנהל מערך הדרכה ומדריך בחברה , ומכאן להסתפק בממליץ פנימי
	על המציע להציג את מנהל ההדרכה במסגרת הצעתו ללא קשר בדרך ההעסקה שלו.

	59. 
	5.19
	33
	האם ניתן למנות מנהל פרויקט אחד ומנהל מערך הדרכה אחר לכל האזורים יחד (כלומר אדם א' למנהל פרויקט ואדם ב' למנהל מערך הדרכה לכלל האזורים) ?. מכיוון שהזכיה בכל מקרה תהיה באזור אחד ולבסוף שם יוצבו המנהלים

	ראה תשובה ל שאלה 3

	60. 
	5.19
	33
	לאור העובדה שמציע אחד לא יוכל לזכות במתן השירותים נשוא המכרז בשלושה האזורים הגיאוגרפיים הנפרדים.נבקש מעורכי המכרז להבהיר כי המציע רשאי להציג את אותו מנהל פרויקט, מנהל מערך הכשרה והדרכה לכל אחד מהאזורים.

	61. 
	5.19
	33
	· אנא אשרו (כפי שאף אישרתם במסגרת המכרז הקודם – הבהרה 6 בקובץ 3) כי לאור העובדה שמציע ממילא זוכה רק באזור אחד, אין מניעה להציג את אותו בעל תפקיד לכל האזורים ואין צורך להציג שלושה צוותים.
· למשל – מנהל פרויקט אחד המוצע בכל האזורים, וישמש כמנהל פרויקט לפי האזור שבו יזכה המציע, ככל שיזכה; כך גם לגבי מנהל ההדרכה.

	62. 
	4.6.4

5.21

5.22
	36
	הקבלן נדרש להיערך עם גיוס צוות מקצועי ייעודי (סעיף 4.6.4 - נציג מטעמו חודשיים לפני המועד הראשון + צוות מקצועי נוסף ייעודי לפרויקט + עובדי מנהל) וכן להיערך עם הקצאת אתר עבודה  (סעיף 5.21) וכן הכנת תשתיות ממוחשבות (סעיף 5.22), כאשר כל ההוצאות הללו על חשבון הקבלן כחלק מתנאי המכרז. אולם, במצב בו השירותים לא יתחילו במועדם או יופסקו לתקופה מסוימת, עקב כוח עליון שאינו תלוי בקבלן, כדוגמת משבר הקורונה, הקבלן יישאר בהפסד כספי ישיר עקב עלויות ההקמה ו/או עלויות הפסקת הפעילות במהלך תקופת מתן השירותים . מבוקש, אפוא, לקבוע מה יהא אופן ותעריף התשלום לקבלן במצב זה עבור התקופה במהלכה יופסקו השירותים לחלוטין.
	יש להוסיף מכרז את הסעיף הבא :חלו נסיבות חריגות, בגינן  השירות העיקרי לא נרכש על ידי המשרד, למשך תקופה ממושכת ומבלי שבוטלה ההתקשרות, ובשל כך צד ב' ביצע רק חלק מהפעולות הנדרשות לצורך ביצוע השירות, ישלם המשרד לצד ב' את ההוצאות שהוציא צד ב', כולן או חלקן, בכפוף לאישור נציגי המשרד בהתאם לתנאי ההתקשרות,  ולא ישולמו לצד ב' כספים מעבר לכך

	63. 
	6
	37
	מהו היקף הקנסות שהוטלו בכל אחת מהשנים 2017 ו- 2018 בכל אזור?
	 הוטלו קנסות, אך מטעמים של חיסיון ושל מניעת פגיעה בתחרות, בשלב ההליך המכרזי לא נציין את סכומי הקנסות או האזורים שבהם הם הוטלו

	64. 
	6.2 

סעיף משנה 3.4’

סעיף 4.12.5
חוברת המכרז

4.13.1 (2)
	37

	 לפי סעיף 6.2-  חברת ההשגחה תשלם קנס בגין משגיח ללא מדבקת ברקוד

לפי סעיף 4.12.5 חברת ההשגחה לא תקבל תשלום בגין משגיח ללא מדבקת ברקוד

מדובר בכפל קנס כיוון שהפרה של הנחייה זו גוררת, פעם אחת, קנס של 100 ₪ למקרה ופעם שניה אי תשלום לחברת ההשגחה בגין השגחה זו . 

מבקשים להוריד קנס זה מטבלת הקנסות בהתאם למצוין בסעיף 6.2

כמו כן "אי הדבקתה של המדבקה בדוח הבחינה תימנע תשלום למשגיח ולקבלן".

חשוב לציין  כי אנו כמעסיקים של העובד מחויבים, במצב המתואר, לשלם את שכרו על פי חוק.

בהמשך לבקשתנו מעלה אנא ביטול הקנס בגין סעיף זה.
	הבקשה נדחית, הפיצוי המוסכם נותר בעינו. שכן משגיח ללא מדבקה, כמוה כמשגיח שלא הגיע. אין לנו שום אינדיקציה לכך שהמשגיח אכן נכח. וכידוע, היעדר משגיח, מתיר למשרד להשית פיצוי מוסכם.

	65. 
	6
	37
	בהתייחס לטבלת פיצוי מוסכם, לעיתים מדובר בהיקפים של מאות אלפי שקלים בשנה, כיצד נלקח פרמטר זה בחוו"ד מומחה .לחישוב הוצאות ?
	חו"ד של המומחה לקחה את כלל ההיבטים במכרז כולל הפיצוי מוסכם ואישרה אותו. חוזרים שוב, התשלום והרווח שנלקחו בחשבון במכרז מגלמים בתוכם גם את הפיצוי מוסכם. על החברה הזוכה לבצע את מכלול הפעולות הנדרשות כדי להימנע מהפעלת הקנסות.

	66. 
	6
	37
	· בסעיף 6 מפורט מנגנון הפיצוי המוסכם (הקנסות). כידוע, המשרד מפעיל מדיניות קנסות קפדנית ומפעיל סעיף זה בכל אחד מהמועדים. 
· מכיוון שהיקף הקנסות בשנה (חלקם במקרים שבלתי אפשרי, או כמעט בלתי אפשרי מצד ספק, למנוע) הינו מאות אלפי שקלים, נבקש שהמשרד יפרסם את היקף הקנסות שהשית על חברות ההשגחה בשנת 2019.

	67. 
	6.2.11
	38
	קנס חסר פרופורציות לכל ארוע אפשרי, של 25,000 ₪ ? 

נבקש להחריג מצבים של טעויות אנוש בתום לב ובנוסף במצב של מחלוקות על היקפי פעילות לגיטימיים עליהם ניתן הסבר בו השירות ניתן בהתאם לדרישות ביה"ס ובאישורו.
	הבקשה נדחית על הסף. על החברות לבדוק היטב את הוראות התשלום שלהם בטרם ישלחו אותו לביצוע. ניסיון העבר מוכיח שיש ביכולתם לעשות זאת, לפיכך אין המשרד מתכוון להתגמש בנושא זה.

	68. 
	6.2.2.3
	38
	קנס זהה לקנס בסעיף 6.2.9, יש לבטל את אחד הקנסות על מנת למנוע כפל קנס
	שני הסעיפים שונים, ולכן הבקשה נדחית

	69. 
	6.2.7
	38
	זהה לקנס בסעיף 6.2.10, יש לבטל את אחד הקנסות על מנת למנוע כפל קנס.
	יש לבטל סעיף 6.2.9. בטבלה

	70. 
	7
(3,2)
חוברת המכרז
	39
	"מסירה מאורגנת של התוכנה, כולל ספרי תיעוד, מדריכים למשתמש לתוכנה הבסיסית ולכל השינויים שהמוסר ביצע במהלך ההתקשרות איתו "

תוכנת ההפעלה אינה בבעלות החברה ולכן אין לנו כל אפשרות למסור את התוכנה ונספחיה בגלל זכויות יוצרים. נבקש לבטל בקשה זו

"מסירה מאורגנת ומסודרת של כל מאגרי המידע" – מאגר המידע מהווה נכס מרכזי  במהות העסקית של החברה ולכן נבקש לבטל בקשה זו 
	ראו סעיפים 8.5.ו-8.6 למכרז. 

	71. 
	7.3
	39
	· נבקש הבהרתכם כי מאגרי המידע שיועברו לא יכללו את מאגר מועמדי ועובדי הספק. 
· נבקש הבהרתכם כי לא יידרש מהספק המעביר להעביר פרטים אישיים של עובדי החברה (משגיחים, רכזי גיוס, ראשי צוותים, אנשי הדרכה) לספק הזוכה.
· המאגר (שהקמתו כרוכה במאמץ רב) נחשב קניינו של הספק, גם בהתאם לסעיף 8.6. 
· בנוסף אסורה מסירת הפרטים על פי חוק הגנת הפרטיות.

	נבהיר, שלא היתה כוונה לכך ועל כן הדרישה מן הסתם מקובלת.

	72. 
	10.1 חוברת המכרז
	42
	נבקש למחוק את המילים "מלאה ומוחלטת"
	הסעיף יישאר ללא שינוי

	73. 
	10.2 חוברת המכרז
	42
	נבקש למחוק הסעיף או להוסיף כי למשרד תהיה אחריות במקרה של רשלנות או הפרת דין על ידו או מי מטעמו.

נבקש להוסיף כי חובת השיפוי מותנית בכך שהמשרד לא יתפשר ללא אישור הקבלן מראש ובכתב.
	הסעיף יישאר ללא שינוי

	74. 
	10.4.3 חוברת המכרז
	42
	נבקש להחליף בהוראה לפיה במקרה של קביעת יחסי עבודה עם המדינה, הקבלן ישפה את המדינה.
	הסעיף יישאר ללא שינוי

	75. 
	10.6 חוברת המכרז
	42
	נבקש להבהיר כי האחריות של הקבלן בנזיקין תיקבע על פי דין.

נבקש להוסיף כי חובת השיפוי מותנית בכך שהמשרד יודיע לקבלן על כל תביעה שבאחריותו, יאפשר לקבלן להתגונן ולא יתפשר ללא אישור הקבלן מראש ובכתב.
	הסעיף יישאר ללא שינוי המשרד יודיע לקבלן על הגשת תביעה

	76. 
	11
חוברת המכרז
	43
	הקבלן מתחייב לרכוש, ולקיים את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך, בכפוף להרחבי השיפוי לעיל את הביטוחים הכוללים הכיסויים והתנאים הנדרשים כמפורט באישור הביטוח כאשר גבולות האחריות לא יפחתו מהמצוין להלן.

מבקשים להוסיף את המשפטים הצבועים באדום ולשנות את סוף המשפט כדלקמן כאשר גבולות האחריות כמצוין להלן.
	הבקשה נדחית. הכל על פי מלל החדש מאז כניסתו של אישור הביטוח האחיד לתוקף

	77. 
	12.7
חוברת המכרז
	46
	נבקש שתעריפי המכרז של הזוכה יעודכנו ויוצמדו לשינויים בשכר המינימום ו/או לשינויים בעלויות מעסיק על פי דין  

	78. 
	13
	47
	בסעיף צוין כי למרות שהמחירים המוצעים לא יכללו מע"מ, על המציעים לקחת בחשבון כי הבסיס להשוואת הצעות המחיר בין המציעים השונים יכלול מע"מ.

אלא שבפסק דין מפורט ומנומק מאד שניתן לפני פחות משנה, נדונה סוגיית אופן השוואת ההצעות בצורה מקיפה, ונפסק כי יש להשוות הצעות בניטרול רכיב המס (כלומר, לגבי חברות, להשוות את ההצעות ללא מע"מ). מדובר בעת"מ 28857-06-17, 54178-06-17, 49497-06-17, 40524-06-17, 21076-03-18, 20878-03-18 עמותת חברות הסיעוד ואח' נ' משרד הבטחון (ניתן ביום 1.7.2019; פורסם באתר הנהלת בתי המשפט).

פסק הדין לא היה מסויג לנסיבות הספציפיות של אותו מכרז, אלא קבע קביעות כלליות ועקרוניות, אותן הוא נימק בין היתר (ראה למשל בעמ' 102 לפסק הדין) בעקרון השוויון. בית המשפט הורה כי "בחינת ההצעות במכרז תהיה באופן אחיד ללא התחשבות ברכיב המע"מ".

אין צורך להכביר מילים על כך שהמשרד כפוף לפסיקת בתי המשפט, ולכן נבקש את התאמת מתכונת השוואת ההצעות לקביעות בית המשפט כמפורט לעיל.
	ועדת המכרזים ערה להחלטת רשות המיסים לעניין "שאלת האפליה בהתמודדות במכרזים או פעילות המבוצעת הן ע"י מלכ"רים והן ע"י עוסקים" מ-11/1/2018 ופסה"ד בעניין עמותות חברות הסיעוד, שעליו הוגש ערעור לבית המשפט העליון. 
החלטת רשות המיסים הינה החלטה צופה פני עתיד ביחסים שבין רשות המיסים לבין מלכ"ר.  קרי ככל שימצא ע"י רשות המיסים שמלכ"ר פעל כעוסק למטרת רווח היא תוכל להטיל מע"מ על אותה פעילות.  הועדה בחנה את האפשרות לדרוש שמלכ"ר יגיש במסגרת הצעתו את אישור פקיד השומה בנוגע לסיווג הפעילות ומצאה שדרישה כאמור תימנע ממלכ"רים את האפשרות לגשת למכרזים, לאור לוח הזמנים הצפוי ממועד פניה לפקיד שומה ועד למתן אישור כמבוקש. מעבר לאמור, החלטות ועדת המכרזים הינן לפי הוראות תקנות חובת המכרזים ולא לפי תקנות חובת המכרזים (התקשרויות מערכת הביטחון|), בשים לב לכך שבתקנות חובת המכרזים נקבע  "שווי ההתקשרות" – סך כל התשלומים, לרבות מסים, הכלולים בהתקשרות, ובכלל זה –

(1)   כל תשלום שעל הגוף הציבורי לשלם למי שהוא צד להתקשרות עם הגוף הציבורי, ואשר על פי ההתקשרות על אותו צד להתקשרות להעבירו לאחר;

(2)   אמדן סך התשלומים שכל צד שלישי ישלם למי שהוא צד להתקשרות עם הגוף הציבורי, מכוח ההתקשרות;

(3)   סך התשלומים, לרבות תשלומים כאמור בפסקאות (1) או (2), הכלולים בזכות ברירה של הגוף הציבורי לפי אותה התקשרות" ולאר הוראת התכ"ם, המנחה את ועדת המכרזים לבחון את המחיר המוצע במכרז לאחר שזה הוצמד למע"מ, ולאור העודה, שהתשלום לספק הזוכה יהיה לפי שווי ההתקשרות (וככל שמדובר בעמותה מדובר במס שכר), קרי כל גוף המגיש הצעה במכרז נדרש לשאת במיסים אלו או אחרים שמשפיעים על התנהלותו, יש להגיש את הצעה כפי הנדרש בתקנות, שזו כוללת את מלוא שווי ההתקשרות. יודגש, מכרז הינו הליך תחרותי, וכולל בחובו תחרות על המחיר ומשכך, המחיר המוצע יכלול את מלוא שווי ההתקשרות. 

	79. 
	מחוון + 13.2 + 14.1.2
	51
	· אנו מניחים שכאשר צוין במחוון ובמכרז כי "אם ההצעה היא מטעם מציע שזכה בעבר במכרז של המשרד או שלמשרד היכרות אחרת עמו או מידע לגביו, יילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות" – הכוונה היא שיהיה משקל מכריע לנושא זה, על חשבון שלוש חוות הדעת על המציע.

· כלומר - אנא אשרו שהעובדה שלא ניתן משקל נפרד לכל אחת מחוות הדעת שיילקחו, ובמקום זה צוינה ההערה שצוטטה – משמעה שלמשרד יש שיקול דעת לקבוע משקל (פנימי) דינמי לנושא זה יחד עם חוות הדעת עצמן, בהתאם לעניין ולהערה שצוטטה (הרי אין דרך אחרת לתת משקל מכריע להערה).
	בד"כ כאשר המשרד נותן חוות דעת פנימית משקל  חוות הדעת יהיה  60% וליתר חוות הדעת במשקל  20% ו-20% ככל שיש עוד 2 חוות דעת. 

	80. 
	13.3.2 +13.3.1 + 15.19.2 + 15.19.1
	52
	האם מנהל הפרויקט ומנהל מערך הדרכה יכולים להיות מגויסים באופן מיוחד לצורך השתתפות במכרז ? כלומר שהניסיון שלהם נצבר בעבודה אצל מעסיק אחר ולא אצל הקבלן . או שישנה חובה שמנהל הפרויקט ומנהל ההדרכה הועסקו בעבר אצל הקבלן והניסיון נצבר שם.
	אין שום מניעה שהם יהיו מגויסים באופן מיוחד לפרוייקט ובתנאי שיעמדו בכל דרישות שהוגדרו במכרז זה.

	81. 
	13.3.2 +13.3.1 + 15.19.2 + 15.19.1
	52
	האם מנהל הפרויקט ומנהל מערך הדרכה יכולים להיות עובדים פרילנסרים ולא מועסקים ישירות דרך הקבלן ?
	מנהל הפרוייקט חייב להיות עובד הקבלן בהעסקה ישירה לגבי מנהל מערך ההדרכה ראה תשובה לשאלה 58

	82. 
	14.6
	54
	· בסעיף 14.6 נרשם כי המשרד ייתן עדיפות למציעים בעלי הרכב כ"א עם ניסיון רב יותר בתחום הנדרש. 
· הסעיף אינו ברור. כיצד נדרש המציע להציג "אמצעים רבים ומגוונים יותר"? איך נבחן הרכב כח האדם של המציע? כיצד תבוצע השוואה בין המציעים בהתייחס לסעיף זה?
· נבקש כי המחוון יבהיר היכן באים ההיבטים הנ"ל לידי ביטוי, בניקוד ההצעות.
	ההשוואה  בהתאם למחוון המצורף. הניקוד שניתן בהתאם לנתונים שונים בכל נושא במחוון

	83. 
	19.2
	58
	בסעיף זה מצוין כי המשרד רשאי לבדוק את המערכת התקציבית והנה"ח של הקבלן. נבקש להבהיר כי המשרד יוכל לבדוק את הנהלת החשבונות של הקבלן בעניינים נשוא מכרז זה בלבד, שהרי שאר המידע הוא מידע מוגן הנוגע ללקוחות אחרים.
	מקבלים את הערה.

	84. 
	22.3 + 17.1
	59
	· בסעיף 22.3 למסמכי המכרז נרשם כי על המציע להעמיד ערבות ביצוע לתקופת ההתקשרות ועוד 4 חודשים. מנגד, בסעיף 17.1 בחוזה ההתקשרות נרשם כי על המציע להעמיד ערבות ביצוע לתקופת ההתקשרות ועוד 60 ימים.
· נבקש הבהרתכם לאיזו תקופה נדרש להפיק את ערבות הביצוע?
	יש לתקן בהתאם במכרז הערבות תהיה לתקופת ההתקשרות ועוד 60 יום

	85. 
	23.1.5 ג'
	62
	בסעיף נדרש המציע לצרף אישור של רו"ח של המציע, האם הצעתו תהיה חייבת/פטורה ממע"מ לעניין מכרז זה.

כידוע, החובה לשלם מע"מ אינה נגזרת מזהות המציע כמלכ"ר (עמותה) או חברה, אלא מאופי הפעילות שהוא מבצע בהתקשרות הספציפית. על כן, הדרישה שהסעיף מתייחס אליה, להבין אם המציע יהיה חייב במע"מ, הינה אכן חיונית ונדרשת (וגם נקבע שבהתאם לכך תושווה ההצעה – עם/בלי מע"מ). 

אלא שבעת"מ 28857-06-17, 54178-06-17, 49497-06-17, 40524-06-17, 21076-03-18, 20878-03-18 עמותת חברות הסיעוד ואח' נ' משרד הבטחון (ניתן ביום 1.7.2019; פורסם באתר הנהלת בתי המשפט), נקבע באופן מפורש וברור (לאחר ניתוח ודיון מעמיקים בסוגיית ההשלכות החמורות שיהיו לפגם בסיווג) כי לעניין האישור בנוגע לשאלה האם ההתקשרות מכח המכרז תהיה חייבת או פטורה ממע"מ "אין זה סביר להסתפק באישור רואה חשבון ולסמוך על הסיווג שיערוך".

בית המשפט סיכם והורה באופן מחייב: "מציע שסובר כי הינו פטור מתשלום מע"מ במסגרת מכרז זה, יביא על כך אישור מפקיד שומה, תוך התייחסות להוראה החדשה בדבר מכרזים". ההוראה החדשה אליה בית המשפט התייחס היא פרסום של רשות המיסים שכותרתו "שאלת האפליה בהתמודדות במכרזים או פעילות המבוצעת הן על ידי מלכ"רים והן על ידי עוסקים", ולפיו לשמירה על ניטרליות מיסויית במכרזים בהם יש גם עוסקים וגם מלכ"רים המתמודדים לשם רווח, תפעל רשות המיסים לשינוי הסיווג של המלכ"ר לעוסק.

לאור העובדה שהשגת האישור מרשות המס עשויה לדרוש זמן מה, יש חשיבות רבה לתיקון המכרז כבר עתה בהתאם לעולה מפסק הדין, על מנת שמלכ"רים יוכלו להיערך לנושא מיידית. אין צורך להכביר מילים על כך שהמשרד כפוף לפסיקת בתי המשפט, ולכן התיקון מתחייב.

	86. 
	23.1.8 ג
	63
	נראה כי בסעיף 23.1.8 ג'  חלה טעות סופר, אנא אשרו כי הכוונה שנדרש לצרף להצעה רישיון קבלן כ"א של משרד הכלכלה.
	יש לצרף אישור בהתאם לאמור בסעיף זה ובסעיף 2.4.6

	87. 
	11.4 לחוזה
	86
	נבקש להוסיף כי חובת השיפוי מותנית בכך שהמשרד יודיע לקבלן על כל תביעה שבאחריותו, יאפשר לקבלן להתגונן ולא יתפשר ללא אישור הקבלן מראש ובכתב.

	88. 
	12.1 לחוזה
	87
	נבקש למחוק את המילים "מלאה ומוחלטת"
	הסעיף יישאר ללא שינוי

	89. 
	12.2 לחוזה
	87
	נבקש למחוק הסעיף או להוסיף כי למשרד תהיה אחריות במקרה של רשלנות או הפרת דין על ידו או מי מטעמו.

נבקש להוסיף כי חובת השיפוי מותנית בכך שהמשרד לא יתפשר ללא אישור הקבלן מראש ובכתב.
	הסעיף יישאר ללא שינוי

	90. 
	12.4.3 לחוזה
	87
	נבקש להחליף בהוראה לפיה במקרה של קביעת יחסי עבודה עם המדינה, הקבלן ישפה את המדינה.
	הסעיף יישאר ללא שינוי

	91. 
	12.6 לחוזה
	87
	נבקש להבהיר כי האחריות של הקבלן בנזיקין תיקבע על פי דין.
נבקש להוסיף כי חובת השיפוי מותנית בכך שהמשרד יודיע לקבלן על כל תביעה שבאחריותו, יאפשר לקבלן להתגונן ולא יתפשר ללא אישור הקבלן מראש ובכתב.

	92. 
	חוברת הצעה
	102
	נבקש להדגיש כי ניסיון המציע יכלול גם את השמות העובדים המתוכננות לחודשים מאי- אוקטובר. שכם ביצוע פרויקטים בתחום ההשגחות נדחו לחודשים אלו עקב נגיף הקורונה והסגר שהוטל במדינת ישראל
	על המציע למלא את חוברת ההצעה ושמות בעלי התפקידים כנדרש בחוברת

	93. 
	נספח 10 – חוברת הצעה
	110
	· בטבלאות ניסיון המציע בחוברת ההצעה, קיימת עמודה של נתוני שנת 2020. 
· בתנאי הסף כפי שמופיעים בסעיף 2.4.8 וכן במחוון, ישנה התייחסות לניסיון המציע  ב-3 מתוך 5 השנים האחרונות. השנה האחרונה מוגדרת במכרז (סעיף 3.12) כשנה קלנדרית, כלומר שנת 2019.
· ממילא שנת 2020 בעיצומה ולכן הנתונים לגביה הינם חלקיים.
· נבקש הבהרתכם בנושא. האם להתעלם מעמודת 2020 או למלא אותה לידיעה בלבד.

	הניסיון יתייחס לשנים 2019-2015 כולל

	94. 
	נספח 10 – חוברת ההצעה
	113
	· בטבלאות ניסיון מנהל הפרויקט בחוברת ההצעה, קיימת עמודה של נתוני שנת 2020. 
· בתנאי הסף כפי שמופיעים בסעיף 5.19.1 וכן במחוון, ישנה התייחסות לניסיון מנהל הפרויקט  ב-3 מתוך 8 השנים האחרונות. השנה האחרונה מוגדרת במכרז (סעיף 3.12) כשנה קלנדרית, כלומר שנת 2019.
· ממילא שנת 2020 בעיצומה ולכן הנתונים לגביה הינם חלקיים.
· נבקש הבהרתכם בנושא. האם להתעלם מעמודת 2020 או למלא אותה לידיעה בלבד.

	95. 
	נספח א' לחוברת ההצעה
	150
	· בנספח א' עמוד 150נדרש לצרף אישור רו"ח המצהיר את הגובה (באחוזים) של מרכיב תשומותיו המיועדות של המציע למימון שכר העבודה, במסגרת מכרז זה. 
· נבקש את הבהרתכם והאם יש פורמט לאישור המבוקש.
	לא נדרש לצרף להצעה אישור זה 

	96. 
	נספח 11 – מחוון איכות
	168
	· בשורה "עובד שהועסק בלפחות 2 ימים מרוכזים בשבוע במשך תקופה של 4 שבועות ברצף לפחות" הערך נע בין 3000 ל- 6,000 עובדים. 
· נבקש לוודא כי הכוונה היא למספר העובדים בכל אחת מהשנים (סעיף ניקוד זה הינו הרי בהתאמה לתנאי הסף שבסעיף 2.4.8, ואכן פוסל מי שאין לו 3000 עובדים לפחות בכל שנה).
	בהתאם לאמור בסעיף 2.4.8 .

	97. 
	נספח 11 – מחוון איכות
	168
	· בשורה "אתר" הערך נע בין 200 ל- 400.  
· נבקש לוודא כי הכוונה היא למספר האתרים בכל אחת מהשנים  (סעיף ניקוד זה הינו הרי בהתאמה לתנאי הסף שבסעיף 2.4.8, ואכן פוסל מי שאין לו 200 אתרים לפחות בכל שנה).

	98. 
	נספח 11 מחוון איכות
	168
	· באמות המידה קיים עיוות בלתי סביר במשקלות שניתנו למציע, לעומת ניקוד שני בעלי תפקידים. שני בעלי תפקיד מקבלים משקל של 50% (!) מכלל ציון האיכות!
· ברור שמשקל ניסיון המציע וחוות הדעת לגביו, משמעותי הרבה יותר מ-2 בעלי תפקידים בלבד. אין מדובר במכרז לפעילות קטנה של צוות מצומצם. מדובר בפעילות לוגיסטית עצומה, המחייבת יכולות ותפקוד מעולה של החברה כולה, לרבות צוות ייעודי גדול, ולא של שני אנשים בודדים.
· המשקל הנוכחי עלול לגרום לכך שמציע גרוע יחסית (הן מבחינת ניסיונו והן מבחינת חוות הדעת עליו) יקבל לעבודה שני בעלי תפקידים עם נסיון, ולמרות שאלה אינם פועלים בוואקום, ולא יוכלו להעלות לבדם את תפקוד החברה כולה, משקלם יהיה זהה למשקל המוענק לניסיון והמלצות החברה כולה.
· העיוות בניקוד נוצר ככל הנראה בשל כך שבעבר רכיב כח האדם כלל גם בעל תפקיד נוסף, ולכן היה לו משקל גדול. עתה, משהסעיף מתייחס לשני בעלי תפקיד בלבד, יש מקום להשיבו לניקוד המתאים לניקוד שני אנשים בלבד.
· הרבה יותר סביר היה, למשל, אם משקל חוות הדעת על המציע הייתה בת 25% מציון האיכות, ומשקל שני בעלי התפקיד היה 35% מציון האיכות. גם כך משקלם היה גבוה ממשקל חוות הדעת על המציע, אבל לפחות לא בצורה כל כך קיצונית ולא סבירה. אפשרות אחרת לתיקון העיוות היא שינוי התמהיל לעומת משקל "התאמת הנסיון המוצג לנדרש במכרז" כמפורט בשאלה בהמשך.
	המשקולות יישארו ללא שינוי

	99. 
	נספח 11 – מחוון איכות
	168
	· אנא אשרו כי הציון ב"התאמת הנסיון המוצג לנדרש במכרז" שבמחוון (או "התאמה של נסיון המציע לפעילות הנדרשת במכרז" במסגרת לשוניות הקריטריונים לכל אזור) משמעו שמי שאין לו כלל ניסיון במתן שירותי השגחה על נבחנים (כלומר אין כלל התאמה) יקבל ציון 0, ומי שיש לו ניסיון כזה יקבל ציון על פי מידת ההתאמה הקרובה לשירותי ההשגחה הספציפיים הנדרשים כאן (כלומר מתן שירותי השגחה על נבחנים בבחינות בגרות תקבל ציון 10, בעוד שהשגחה מסוגים אחרים תקבל ניקוד לפי מידת קרבתה במורכבות או בהיקף, להשגחה הנדרשת במכרז).
· נזכיר שבמכרז האחרון הבהרתם כי משמעות סעיף זה הינה בחינת הניסיון במתן שירותי השגחה לבחינות.
	הציון  ינתן בהתאם למה שהוצג במסגרת הניסיון וההתאמה לפעילות במכרז

	100. 
	נספח 11 – מחוון איכות
	168
	· נבקש להעלות את משקל סעיף "התאמת הנסיון המוצג לנדרש במכרז". במחוון, ניתן לסעיף זה משקל לא משמעותי של 3.85% מהניקוד הכולל. לא יתכן שלניסיון בהשגחה, שהוא הניסיון הרלוונטי לשרות, ינתן משקל כה נמוך, הן אבסולוטית והן ביחס לניקוד רכיבים אחרים. התמהיל הנוכחי בלתי סביר בעליל, ויוביל לתוצאות שבוודאי לא משקפות את כוונת ורצון המשרד.
· לשם המחשה - בלתי סביר שנסיון מנהל ההדרכה, מקבל משקל שהוא כמעט פי 3 (!) מנסיון המציע בתחום! האם מנהל ההדרכה (אפילו לא מנהל הפרויקט), חשוב יותר מהמציע עצמו? האם ניסיונו חשוב פי כמעט 3 מהניסיון הרלוונטי של המציע?

· גם לא הגיוני שבשקלול ניסיון המציע, דווקא הניסיון שקיים במאות חברות לא רלוונטיות (כמו חברות קידום מכירות, חברות סיעוד וכד') יקבל משקל 80%, והנסיון הרלוונטי למכרז יהווה רק 20% מציון הניסיון.
· העיוות הקיים בניקוד ההצעות עלול להוביל לזכייה של מציעים שאינם מתאימים לביצוע השרות ולפגיעה אנושה במתן השרות.

	101. 
	נספח 11 – מחוון איכות
	168
	· בנוסחו הקודם של המכרז ניתן ניקוד לניסיונו הרלבנטי של מנהל הפרויקט בניהול פרויקטים בתחום ההשגחה.
· אנו משוכנעים כי נפלה טעות סופר וסעיף זה נשמט בטעות מהמחוון הנוכחי, שהרי מדובר בקריטריון חיוני. נבקש לתקן זאת ולכלול חזרה את הסעיף של ניסיון מנהל הפרויקט בניהול פרויקטים בתחום ההשגחה.
· נציין כי לדעתנו ניסיון בתחום ההשגחה הינה דרישה הכרחית לניהול פרויקט כזה, אבל גם אם המשרד לא קובע אותה כהכרחית – המינימום הוא לתת לה משקל משמעותי.
	הסעיף נשאר ללא שינוי

	102. 
	נספח 11 – מחוון איכות
	168
	· בשורה "יום השמת עובד" הערך נע בין 5000 ל- 10,000. 
· נבקש לוודא כי הכוונה היא למספר ימי ההשמה בכל אחת מהשנים (סעיף ניקוד זה הינו הרי בהתאמה לדרישה שבסעיף 5.19.1, המחייבת לפחות 5000 ימי השמת עובד בכל שנה).
	ראה סעיף 5.19.1

	103. 
	נספח 11 – מחוון איכות
	168
	· בשורה "עובד" הערך נע בין 300 ל- 600. 
· נבקש לוודא כי הכוונה היא למספר העובדים בכל אחת מהשנים (בהתאמה לאמור לעיל).
	ראה סעיף 5.19.1


3. נספח מספר 10 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – סניפים לאספקת כח אדם- יש לפרט את פרטי הסניפים . יש להקפיד שכל הפרטים הינם נכונים ומדויקים. סעיף זה מבוטל
4. סעיף 9 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
5. סעיף 10 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 10 לבין קורות החיים.
6. סעיף 11 – נתוני מנהל מערך ההדרכה - יש לפרט עבור מנהל מערך ההדרכה המיועד את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 11 לבין קורות חיים של כל אחד מבעלי התפקידים.
7. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות









רח' שבטי ישראל 34,ירושלים,91911  טל' 073-3933000 פקס 073-3933145
شارع شبطي يسرائيل 34, اورشليم-القدس, 91911 هاتف 3933000-073 فاكس 073-3933145 | www.edu.gov.il
סיכום תשובות-הבהרה 02hp2008.2020 

רח' שבטי ישראל 34,ירושלים,91911  טל' 073-3933000 פקס 073-3933145
شارع شبطي يسرائيل 34, اورشليم-القدس, 91911 هاتف 3933000-073 فاكس 073-3933145 | www.edu.gov.il
סיכום תשובות-הבהרה 01hp2008.2020 


